钦定古今图书集成/明伦汇编/宫闱典/第096卷 > 永平公主 下嫁李让
## 钦定古今图书集成/明伦汇编/宫闱典/第096卷 > 永平公主 下嫁李让

按《明外史公主列传》：“永平公主，下嫁李让。让，舒城人。
父申，留守左卫指挥同知。让，燕邸仪宾。燕兵起，率府
兵执谢贵等，取大宁，战白沟河有功，署掌北平布政
司事，佐仁宗居守。建文皇帝闻之怒，欲诱致让曰：‘让
来，吾宥申’。让不从，力战，破平安兵于九门。帝遂杀申，
籍其家，其姻族皆坐罪，或死或徙边。让闻之，战益力。”
永乐元年进驸马都尉，封富阳侯，食禄千石，掌北京
行部事。卒赠景国公，谥恭敏。子茂芳嗣侯。二十二年
坐谴。帝曰：“茂芳早失父，不知礼。”令停禄，革冠服，读书
国子监。十年能改过，乃复爵禄。是年卒。子舆，正统二
年授长陵卫指挥佥事。天顺元年诏与伯爵。卒。子钦，
成化间乞嗣伯，与长陵卫指挥佥事。